b'\n_START_ARTICLE_\nAnja Zavadlav\n_START_SECTION_\nSvetovni pokal\n_START_PARAGRAPH_\nNa tekmah za svetovni pokal je debitirala v Mariboru 8. februarja 1979 in osvojila 22. mesto v slalomu. _NEWLINE_V svoji karieri se je enajstkrat uvrstila med najbolj\xc5\xa1o deseterico v slalomu. Najbolj\xc5\xa1o uvrstitev je dosegla 27. marca 1982 na slalomu v Montgenevreju, Francija kjer je bila \xc4\x8detrta.\n_START_SECTION_\nOlimpijske igre 1980 in 1984\n_START_PARAGRAPH_\nAnja Zavadlav je za Jugoslavijo nastopila na Zimskih olimpijskih igrah 1980 v Lake Placidu, kjer je nastopila v veleslalomu in slalomu ter na Zimskih olimpijskih igrah 1984 v Sarajevu, kjer je tekmovala samo v slalomu.\n_START_SECTION_\nSvetovno prvenstvo Schladming 1982\n_START_PARAGRAPH_\nDne 5. februarja 1982 je bil edini nastop Anje na svetovnih prvenstvih. To je bilo SP 1982, ki se je odvijalo v Schladmingu. Nastopila je v slalomu ter na njem zasedla 12. mesto.'